《答陈醒庵二首 其一》
明代·刘珏

玉堂仙去白云乡，更喜风流得仲将。紫玉制箫吹别调，黄金换仲涤愁肠。

百年天地双青眼，十亩园林一旧庄。记得去年同看竹，水云深处叩僧房。

作者简介：（1410—1472）苏州府长洲人，字廷美，号完庵。宣德中，苏州知府况钟举为吏，不就，得补生员。正统三年中举人，授刑部主事，迁山西按察司佥事，年五十弃官归。博学工诗，擅行草，长山水，精于鉴赏，富于收藏。有《完庵集》。